b'\n_START_ARTICLE_\nGeb\n_START_SECTION_\nRazlaga mita\n_START_PARAGRAPH_\nGeb v prevodu pomeni zemlja in mit pravi, da kadar se bog zemlje zasmeje povzro\xc4\x8di potres. Egip\xc4\x8dani so verovali, da mitolo\xc5\xa1ko podzemlje - Duat - dejansko je pod zemljo. Geb je bil zato v\xc4\x8dasih prikazan kot bog, ki zadr\xc5\xbeuje tiste mrtve, ki so nevredni potovanja na nebe\xc5\xa1ka polja - Aru - pred obli\xc4\x8dje Ozirisa._NEWLINE_V Eneadi je Geb brat in hkrati tudi mo\xc5\xbe boginje neba Nut ter sin prvinskih elementov vlage in su\xc5\xa1e - Tefnut in \xc5\xa0uja. Mit pravi, da sta bila skupaj z Nut zdru\xc5\xbeena v ve\xc4\x8dno spolno ob\xc4\x8devanje, ki ga je prekinila njuna mati boginja vlage Tefnut. Iz te zveze so se rodili zadnji \xc5\xa1tirje bogovi Eneade - Oziris, Set, Izida in Neftis.'